[{"text_idx": "#000006", "text": "Lleoedd Lleol ar gyfer Natur"}, {"text_idx": "#000007", "text": "Mae prosiectau a ariannwyd gan gynllun Lleoedd Lleol ar gyfer Natur Llywodraeth Cymru yn dod a\u0302 natur i galon cymunedau ar draws Cymru."}, {"text_idx": "#000008", "text": "Mae Lleoedd Lleol ar gyfer Natur yn gynllun grant gan Lywodraeth Cymru sy\u2019n galluogi ardaloedd a\u0302\u2019r lefelau amddifadedd uchaf neu\u2019r rhai sy\u2019n meddu ar y lefelau is o fynediad at natur yng Nghymru, megis cymunedau trefol, i adfywio a gwella eu natur leol."}, {"text_idx": "#000010", "text": "Mae CGGC hefyd yn rhan o ddosbarthu cyllid trwy ein ro\u0302l yn y prosiect Partneriaethau Natur Lleol Cymru, rhwydwaith adfer natur a\u0302 chydlynwyr ym mhob sir yng Nghymru. Dyma sut rydyn ni\u2019n cefnogi\u2019r gwaith hwn a rhai enghreifftiau o\u2019r hyn rydyn ni wedi\u2019i gyllido."}, {"text_idx": "#000011", "text": "Mae prosiect Partneriaethau Natur Lleol Cymru wedi penodi cydlynydd ym mhob sir yng Nghymru a\u2019i nod yw creu rhwydwaith (neu \u2018bartneriaeth\u2019) o bobl sy\u2019n dymuno gwneud mwy o wahaniaeth i\u2019w natur leol."}, {"text_idx": "#000013", "text": "Gall Cydlynydd y Bartneriaeth hefyd ddosbarthu symiau bach o gyllid i grwpiau cymunedol gynnal prosiectau ar raddfa fach i adfer a gwella natur yn yr ardal."}, {"text_idx": "#000014", "text": "Mae cyfran CGGC o\u2019r cyllid Lleoedd Lleol ar gyfer Natur yn cael ei ddosbarthu\u2019n uniongyrchol i Gydlynwyr Partneriaeth Natur Lleol gan eu galluogi nhw i gynllunio ac i gyflenwi prosiectau mawr a fydd yn cael effaith fwy ar fioamrywiaeth yr ardal."}, {"text_idx": "#000017", "text": "Roedd y prosiect yn cynnwys gwella cynefin ar gyfer anifeiliaid di-asgwrn-cefn, yn enwedig peillwyr, trwy glirio tir prysg a chreu ardal bywyd gwyllt amlwg."}, {"text_idx": "#000018", "text": "Mae\u2019r ardal bywyd gwyllt hon, lle na chaniateir cw\u0302n, yn cynnwys plannu coed brodorol, glaswellt blodau gwyllt a Phostyn Gwenyn sy\u2019n ddwy fetr o uchder ar gyfer gwenyn unig."}, {"text_idx": "#000019", "text": "Roedd y prosiect hefyd yn caniata\u0301u gosod 40 o flychau adar a blychau ystlumod ar draws y safle."}, {"text_idx": "#000020", "text": "Edrychwch ar y safle cyn y gwaith ac ar o\u0302l y gwaith!"}, {"text_idx": "#000021", "text": "Canolfan yr Amgylchedd Abertawe yw\u2019r lle i fynd iddo i dderbyn gwybodaeth a chyngor ar yr amgylchedd yn Abertawe."}, {"text_idx": "#000022", "text": "Mae grant Lleoedd Lleol ar gyfer Natur wedi galluogi gosod to gwyrdd bioamrywiaeth newydd a dwy wal werdd fioamrywiaeth ar y Ganolfan."}, {"text_idx": "#000023", "text": "Bydd y wal a\u2019r to yn gwella bioamrywiaeth yn yr ardal ond bydd hefyd yn darparu ystod o fuddion ar gyfer yr adeilad ei hun gan gynnwys oeri, cynaeafu dw\u0302r glaw, ac insiwleiddio."}, {"text_idx": "#000026", "text": "Gan ddefnyddio hadau a thoriadau lleol, mae\u2019r feithrinfa goed yn lleihau\u2019r risg o ymledu heintiau ac yn sicrhau bod y coetir sy\u2019n datblygu yn cynnig y budd gorau i fioamrywiaeth."}, {"text_idx": "#000027", "text": "Bydd y feithrinfa goed yn darparu coed i rai grwpiau am ddim a bydd yn cynnal hyfforddiant a digwyddiadau i wirfoddolwyr i ymgysylltu pobl a\u0302 natur ac i addysgu sgiliau newydd."}, {"text_idx": "#000029", "text": "Yn 2021, bydd y safle hefyd yn cynnwys cyfleusterau i dyfu planhigion blodau gwyllt brodorol lleol gan ehangu cydweithredu llwyddiannus a\u0302 Chanolfan Sgiliau Coetir ym Modfari."}, {"text_idx": "#000030", "text": "Caiff y planhigion sy\u2019n cael eu cynhyrchu ar y safle eu defnyddio i gynyddu\u2019r fioamrywiaeth a maint gwaun blodau gwyllt sy\u2019n cael ei rheoli ar draws Sir Ddinbych ar hyn o bryd, mewn mannu lle y mae pobl yn byw. Ar hyn o bryd, mae 45 erw o waun blodau gwyllt yn cael ei rheoli ar gyfer natur gan ddefnyddio peiriannau a ariannwyd gan gyllid Lleoedd Lleol ar gyfer Natur."}, {"text_idx": "#000032", "text": "Mae Casnewydd yn ddinas Caru Gwenyn swyddogol. Yn unol a\u0302 hyn, yn ddiweddar, mae\u2019r ddinas wedi newid ei dulliau torri glaswellt yn sylweddol \u2013 ac, wrth yrru heibio un o\u2019i nifer o ymylon ffordd sy\u2019n llawn blodau gwyllt o liwiau\u2019r enfys, mae\u2019n amlwg bod y ddinas hon yn cymryd ei pheillwyr o ddifrif."}, {"text_idx": "#000033", "text": "Nid yw\u2019r ymrwymiad hwn yn gliriach nag yng Ngweunydd Coedcernyw. Maent wedi\u2019u lleoli ychydig y tu o\u0302l i ysta\u0302d dai fawr Celtic Horizons a cha\u0302nt eu defnyddio\u2019n aml gan y gymuned leol."}, {"text_idx": "#000034", "text": "Caiff ardal y waun ei thorri\u2019n flynyddol gan ddefnyddio\u2019r peiriant Torri a Chasglu a ariannwyd gan gyllid Lleoedd Lleol ar gyfer Natur ac mae partneriaethau gyda Lefelau Byw ac Ymddiriedolaeth Cadwraeth Cacwn wedi galluogi Partneriaeth Natur Lleol i gynnal arolygon o fywyd gwyllt y waun."}, {"text_idx": "#000035", "text": "Am ragor o wybodaeth am gyllid Lleoedd Lleol ar gyfer Natur neu am brosiect Partneriaeth Natur Lleol Cymru, dilynwch @LNPCymru ar Twitter a Facebook, neu cadwch lygad ar ein gwefan Partneriaeth Natur Lleol i dderbyn yr wybodaeth ddiweddaraf am y prosiectau."}]